સામગ્રી: કેટી બોમને એવા કમ્પ્યૂટર પ્રોગ્રામની આગેવાની લીધી હતી, જેના કારણે આ અદ્વિતિય એવી તસવીર લેવાનું શક્ય બન્યું હતું. 

પૃથ્વીથી 500 મિલિયન ટ્રિલિયન (50 કરોડ પર 12 મિંડા) દૂર ડસ્ટ અને ગૅસના ચમકદાર તેજવર્તુળની તસવીર બુધવારે જાહેર કરાઈ હતી. 

ડૉ. બોમન માટે આ તસવીર તૈયાર કરવી એ અગાઉ અશક્ય ગણાતા કાર્યને શક્ય કરી બતાવવા સમાન હતી. 

સિદ્ધિની આ ક્ષણથી ઉત્સાહિત થયેલા ડૉ. બોમન તેમના લેપટોપમાં આ તસવીર લોડ કરી રહ્યાં હતાં તેની તસવીરો પણ લેવાઈ હતી. 

તેમણે પોતાની તસવીરની નીચે ફેસબૂકની પોસ્ટમાં લખ્યું હતું, "બ્લૅક હોલની તસવીર પ્રથમવાર લેવામાં આવી હોય અને તેનું અવતરણ થઈ રહ્યું હોય તે પ્રક્રિયા જાણે વિશ્વાસ ના બેસતો હોય તે રીતે જોઈ રહી છું." 

મૅસ્સેચૂસેટ્સ ઇન્સ્ટિટ્યૂટ ઓફ ટૅક્નૉલૉજી (એમઆઇટી)માં તેઓ ત્રણ વર્ષ પહેલાં ગ્રૅજ્યુએશન કરી રહ્યાં હતાં ત્યારે તેમણે આ અલ્ગૉરિધમ તૈયાર કરવાનું શરૂ કરી દીધું હતું. 

તેમની આગેવાનીમાં શરૂ થયેલા આ પ્રોજેક્ટમાં જુદી જુદી સંસ્થાઓની ટીમ પણ સામેલ થઈ હતી. 

એમઆઇટીની કમ્પ્યૂટર સાયન્સ એન્ડ આર્ટિફિશિયલ ઇન્ટેલિજન્સ લૅબોરેટરીની ટીમ, હાર્વર્ડ-સ્મિથસોનિયન સેન્ટર ફૉર ઍસ્ટ્રોફિઝિક્સની ટીમ અને એમઆઇટી હેયસ્ટેક ઑબ્ઝર્વેટરીની ટીમ પણ જોડાઈ હતી.

તમે આ વાંચ્યું કે નહીં?

આઠ ટેલિસ્કોપ્સને એક બીજા સાથે જોડીને તૈયાર કરાયેલા ઇવેન્ટ હોરાઇઝન ટેલિસ્કોપ મારફતે બ્લૅક હોલની તસવીર લેવામાં આવી હતી. તે તસવીરને રેન્ડર કરવાનું કામ ડૉ. બોમનના અલ્ગોરિધમથી શક્ય બન્યું હતું. 

 તેમણે બીબીસી રેડિયો ફાઇવના 'લાઇવ' કાર્યક્રમમાં વાત કરતાં જણાવ્યું હતું, "પ્રથમવાર આ તસવીર જોઈ ત્યારે અમે બધા પણ વિશ્વાસ કરી શકતા નહોતા. તે બહુ જ જબરદસ્ત તસવીર હતી." 

"અમારા નસીબજોગે હવામાન પણ સારું હતું. ઘણી રીતે અમને નસીબે સાથ આપ્યો હતો."

તસવીરને રિલીઝ કરવામાં આવી તે પછીના કલાકોમાં જ ડૉ. બોમન દુનિયાભરમાં જાણીતા થઈ ગયાં અને ટ્વિટર પર તેમનું નામ ટ્રૅન્ડ પણ થવા લાગ્યું હતું.

એમઆઇટી અને સ્મિથસોનિયન બન્નેએ સોશિયલ મીડિયા પર ડૉ. બોમનને વધાવી લીધાં હતાં. 

એમઆઇટીની કમ્પ્યૂટર સાયન્સ એન્ડ આર્ટિફિશિયલ ઇન્ટેલિજન્સ લૅબોરેટરીએ લખ્યું હતું, "3 વર્ષ પહેલાં એમઆઇટીના ગ્રૅજ્યુએટ સ્ટુડન્ટ કેટી બોમનની આગેવાનીમાં એક નવું અલ્ગૉરિધમ તૈયાર કરવાનું શરૂ થયું હતું, જેના આધારે બ્લૅક હોલની સૌપ્રથમ તસવીર તૈયાર કરી શકાય છે. આજે તે તસવીર રિલીઝ કરવામાં આવી છે." 

જોકે, ડૉ. બોમન ભારપૂર્વક...\nઅગાઉની સામગ્રીનો સારાંશ નીચે મુજબ કરી શકાય છે:
29 વર્ષનાં એક વૈજ્ઞાનિકની પ્રસંશા થઈ રહી છે, કેમ કે તેમણે એવું અલ્ગૉરિધમ તૈયાર કરી બતાવ્યું, જેના કારણે પ્રથમવાર બ્લૅક હોલની તસવીર લઈ શકાય.